Saya sentiasa cari dorongan tambahan.
Saya perlu buktikan diri.
Saya selalu rasa saya cuba buktikan diri kepada dunia golf
dan tunjukkan yang saya mungkin sesuai
sertai pasukan yang saya gagal sertai.
Jadi, saya benar-benar nak main dalam Piala Presiden.
Ia penting bagi saya.
Saya tak nak lalui pengalaman pahit tahun lepas.
Saya akan cuba sedaya upaya, seperti biasa.
Saya rasa setiap minggu genting.
Kelab Golf Castle Pines indah dalam pusingan akhir Kejohanan BMW.
Tak sampai setahun lalu,
sukar bayangkan kesedihan
dan kekecewaan yang dirasai Keegan Bradley
apabila tak terpilih menyertai pasukan Piala Ryder.
Kita jangka jika Keegan Bradley memenangi kejohanan ini,
takkanlah dia tak dipilih sertai pasukan Piala Presiden?
Keegan Bradley menjuarai BMW sekali lagi.
Tahniah kepada Keegan Bradley,
juara Kejohanan BMW tahun ini.
JUARA KEJOHANAN BMW
Awak mahu berada di Montreal untuk Piala Presiden.
- Saya tenang saja. - Mereka pasti pilih awak.
Piala Presiden diadakan setiap dua tahun,
antara pasukan Amerika Syarikat
menentang seluruh dunia, tak termasuk Eropah.
- I-N-T! - Ia golf berpasukan.
Tapi ada Tom Kim.
Masuk!
Piala Presiden unik dalam golf.
Sama seperti Piala Ryder,
Piala Presiden ada 12 tempat untuk direbut.
Enam tempat layak secara automatik, enam tempat dipilih oleh kapten.
Ini pertarungan global unggul.
Mereka bermain demi negara, maruah dan rakan sepasukan.
Ramai pemain tak biasa dengan tekanan begini.
Piala Presiden milik Amerika Syarikat.
Saya cuba untuk tidak terbawa-bawa.
Saya nak sertai pasukan.
Tahun Piala Presiden ini amat penting
selepas Pasukan AS kecundang di Piala Ryder.
Mereka berkobar-kobar.
Mereka mahu buktikan diri mereka.
Pasukan Antarabangsa akan dianggap bukan pilihan
sehinggalah mereka raih kemenangan.
AS kuat dalam sukan golf.
Pasukan Antarabangsa pula dah lama tak menang.
Kami mahu mengubahnya.
EPISOD 7 KELAHIRAN SEMULA
Sebentar saja lagi, kita akan tahu
siapa akan melengkapkan pasukan untuk Jim Furyk dan Mike Weir.
KAPTEN PASUKAN
Siapa agaknya akan dipilih hari ini?
Selamat datang ke Kelab Golf Royal Montreal.
Kita mula dengan Mike Weir, Kapten Pasukan Antarabangsa,
kemudian Jim Furyk, Kapten Pasukan AS.
Mike?
Mike Weir pernah kata, "Boleh ada enam pemain Kanada,
tapi mereka perlu berusaha dapatkan tempat."
Seluruh Kanada mahu seramai boleh pemain Kanada dalam pasukan ini.
Saya tak sabar nak umumkan pilihan saya.
Ada Christiaan Bezuidenhout dari Afrika Selatan.
Pemain baru, Min Woo Lee.
Seorang lagi veteran, Si Woo Kim.
Kemudian ada pemain Kanada.
Corey Conners.
Ada Taylor Pendrith.
Pemain Kanada terakhir ialah Mackenzie Hughes.
Mari lihat pasukan ini secara keseluruhan.
Macam Mike kata, ada tiga pemain Kanada.
Conners, Hughes dan Pendrith.
Tiada Nick Taylor dan Adam Hadwin.
Saya hampa, tapi pada masa yang sama,
ia dorong saya untuk bangun pagi,
pergi gim dan berlatih.
Tak apa.
Silakan Jim.
Siapa pilihan awak untuk Royal Montreal?
Saya akan mulakan dengan Sam Burns,
Russell Henley,
Keegan Bradley,
Max Homa,
Brian Harman
dan Tony Finau.
Jim, itulah pemain-pemain
nombor tujuh hingga 12
dalam senarai Piala Presiden.
Saya tak sabar menentang
Kapten Furyk yang merupakan lawan hebat dan kawan baik.
Kami sedar kami akan main di tempat lawan.
Kami sedar 99% penonton takkan sokong kami.
Saya teruja dengan 12 pemain ini. Mereka perlu bersedia.
Semua anggap ia penting dan mereka semua dah tak sabar.
Kita di bilik masa Jim telefon?
Saya rasa saya beritahu awak,
kalau dia telefon dan kata saya tak terpilih,
saya akan faham.
Saya hampir dah menjangkanya.
Dia boleh saja tak pilih saya.
Saya beritahu dia banyak kali saya amat bersyukur.
Saya berjanji pada diri sendiri, selepas tahun lepas, saya nak berundur.
Saya tak nak jadi taasub nak sertai pasukan,
sebab kalau tak terpilih,
saya, Jillian dan keluarga terkesan teruk.
- Hei, Zach. - Hei.
KAPTEN PIALA RYDER AS 2023
Bukan senang nak cakap, kawan.
Tahun ini saya guna pendekatan lain.
Saya nak bawa 30 orang, tapi tak boleh.
Tapi saya ingin ucap terima kasih.
Okey, Zach, saya faham.
Saya ucapkan semoga berjaya
dan harap kamu semua menang.
Terima kasih, Keegs.
Siapa telefon?
Buat apa?
- Tiada apa-apa. - Tiada apa-apa. Peluk ayah.
- Kenapa? - Dia perlukannya.
Rasa kecewa tengok dia terpaksa melaluinya.
Ia melukakan hati kami berdua.
Sedihnya.
Sejurus selepas itu,
Keegan terus fokus nak sertai pasukan Piala Presiden.
Rasa puas hati lihat dia diiktiraf
seperti saya sedia tahu
dan tak pernah ragui.
Saya rasa dalam hidup, dalam apa-apa pekerjaan,
ada orang bertungkus lumus.
Mereka berhabis-habisan.
Mereka berkorban demi keluarga.
Tapi hasil daripada usaha itu tak seberapa.
Ya.
Jadi, apabila dapat peluang, memang rasa bersyukur sangat.
Hai, Netflix.
Hai, Full Swing.
Seseorang akan ambil makanan kamu, Mateo.
Hei, Pixie.
Daging bagus untuk otot kamu.
- Siapa berotot besar? - Saya.
Saya Camilo Villegas.
Saya bertuah jadi pembantu kapten,
kali kedua di Piala Presiden.
Rasa bangga dapat sertai pasukan.
Daging?
Jadi kuat macam siapa?
Macam ayah.
- Macam ayah. - Macam ayah.
Camilo Villegas antara pemain yang disayangi dalam PGA TOUR.
…untuk Camilo Villegas,
juara dalam PGA TOUR.
Dia menang berkali-kali dalam PGA TOUR dan main beberapa acara berpasukan.
Dia amat dihormati.
Camilo Villegas sudah kembali dalam bulatan pemenang.
Pemain Latin di sana meraikannya beramai-ramai.
Dia pemain yang hangat kini. Dia menang tahun lepas. Dia aktif.
Dia kerap berganding dengan pemain dalam pasukan.
Pandangannya amat membantu untuk menilai pemain lain.
Tak perlu fikir panjang memilihnya.
Saya gembira dia ajak saya jadi pembantu,
jujur saya cakap.
"Kenapa buat saya tunggu lama?"
Dia sedia untuk berlawan. Itu yang diperlukan.
Dia ahli penting dalam pasukan kami.
Waktu saya main, saya rasa yakin apabila dia ada di sebelah saya.
Saya sanggup berkorban demi dia, dan dia pun sanggup buat yang sama.
Kamu nak pergi ke padang golf? Pukul bola?
Jiran saya satu sekolah dengan Camilo.
Jadi, saya kenal dia seumur hidup saya.
Mak tak dapat makan, sebab perlu pegang kamu.
Nanti jatuh dari kerusi.
Mateo ialah anak kami.
Dia penyeri hidup dan bawa
kelegaan kepada
keluarga kami yang berduka selepas kehilangan Mia.
Semasa Mia lahir,
buat kali pertama dalam hidup, saya rasa tak perlukan apa-apa lagi.
Saya ada semua yang saya impikan,
dan anak ini menyempurnakan saya.
Mia sangat bertenaga,
dan kami tak sangka ia akan jadi begini.
Ketika Mia berusia 17 bulan, dia mula rasa tak sihat.
Satu malam, dia tak dapat tidur langsung,
dan malam itu, dia mula memegang kepalanya.
Keesokan paginya, saya cakap kepada Camilo,
"Ini tak boleh jadi. Kita perlu buat sesuatu."
Saya hubungi Barbara dan Jack Nicklaus
untuk minta bantuan mereka.
Hospital jalankan beberapa ujian, dan hidup kami berubah.
Hidup Mia berubah. Perjuangan kami bermula.
Ada ketumbuhan pada otak Mia.
Dia menghidap kanser otak dan tulang belakang.
Mereka beritahu kami, pembedahan perlu dibuat segera
untuk buang apa yang mereka boleh buang daripada tumor otak utama.
Malangnya, kanser Mia sangat agresif.
Ia waktu yang sukar
kerana ia berlaku ketika COVID, waktu sekatan bermula.
Kedua-dua keluarga kami di Colombia.
Sekatan, sempadan ditutup.
Tiada cara untuk bawa mereka ke sini.
Selamat datang ke bilik Mia. Senyum dan rasa gembira!
Saya ingat saya telefon abang saya sambil memandang Mia,
memeluknya dengan perasaan hancur luluh.
Saya menangis.
Abang saya suruh saya tarik nafas.
Itu saja yang mampu menghentikan tangisan saya.
Saya rasa amat sedih.
Dia lalui lima pembedahan otak.
Dia lalui rawatan paling kuat, rawatan kemoterapi.
Dia lalui macam-macam ujian.
Dan…
selepas lima bulan, dia akhirnya meninggal dunia.
Dia sentiasa bersama kami. Dia ada di sana.
Macam Mateo kata…
Kuat pukulan kamu itu.
Dia tahu dia ada kakak yang tak tinggal bersama kami,
tapi dia tahu kakaknya ada.
Logan, pergi jauh!
Tangkap! Ya!
- Masa untuk raikan. Buatlah. - Buatlah.
- Hebat. Mak tak pernah tengok yang itu. - Dia cipta yang baru.
Maria antara gadis pertama yang saya jumpa semasa pindah ke Florida.
Dia sangat mesra dan amat baik.
Mereka istimewa dan penting dalam hidup kami.
- Nampaknya, kita saja, Coopsy! - Hore!
Waktu Mia jatuh sakit dulu amat memeritkan.
Anak sulung saya sebaya Mia.
Mereka main dan membesar bersama.
Kamu pegang kuat-kuat?
Saya tahu anak kecil itu sudah tiada, dan saya tak tahu apa nak buat.
Saya tak dapat bayang perasaan Maria dan Camilo.
- Labirin jagung! - Labirin jagung.
Ia mengingatkan kita tentang perkara penting dalam hidup.
Logan, pakai ini.
- Tempat ini sangat indah. - Saya tahu.
Dalam kepala terngiang-ngiang, "Kau belum cukup berusaha."
Sentiasa ada suara yang mengutuk,
"Kau tak cukup bagus."
Tapi terngiang-ngiang suara lain, "Kau tak beri cukup tumpuan pada keluarga.
Anak-anak akan jadi dewasa dan kau akan menyesal buat begini."
Sebab dari segi kewangan, saya boleh berhenti bermain sekarang.
Jadi, keinginan untuk terus bermain mementingkan diri.
Tengok giginya yang besar!
- Campak. - Cubaan yang bagus.
- Hore! Terus masuk mulutnya! - Tepat!
Sukar seimbangkannya.
Cuba tengok. Biar betul!
Saya tahu. Tunggu sekejap.
Saya cuma inginkan detik, "Semua ini berbaloi."
- Ya! - Ya!
KELAB DESA NORTH PALM BEACH
Kita berlari?
Saya akan kalahkan awak.
Mia beri kami inspirasi
untuk berbakti kepada mereka yang lalui pengalaman yang sama.
Kini kami ada Yayasan Mia's Miracles.
Hidup ini berputar.
Kita boleh duduk di sini dan cakap tentang semua perkara baik dan buruk.
Di sinikah?
Mia ada di dunia ini untuk masa yang singkat.
Tapi impaknya besar.
Walaupun puteri kami sudah tiada, kami rasa bertuah
dikelilingi insan prihatin di Hospital Kanak-kanak Nicklaus.
Saya selalu menangis dalam acara begini…
Sayang awak!
Saya sering kata, kalaulah Mia ada, tapi Mia mematangkan kami.
Membuka hati kami.
Kami rasa macam tak percaya dengan sokongan yang kami terima,
hari demi hari,
daripada kawan-kawan, keluarga dan semua orang di sini.
Saya dan Camilo berbeza, dan kami takkan sama.
Ke garisan, sedia, mula!
Tapi saya rasa kerjayanya, golf,
penyembuh terbesar baginya.
Sokongan daripada rakan-rakan,
daripada PGA TOUR dan dunia golf hebat sekali.
Menjadi pembantu kapten cara saya membalas budi.
Saya terharu dipilih menyertai pasukan, untuk membawa perubahan.
Ayuh!
Saya teruja, gementar,
tapi itu sebahagian daripada acara besar begini.
PENAMPILAN PIALA PRESIDEN PERTAMA
Ya!
Cef dah sampai, sayang! Masak apa?
- Apa khabar? Awak okey? - Mari kita main!
Kali pertama di Piala Presiden. Saya teruja.
Saya tak sabar wakili pasukan, pakai lambang hitam emas.
Ia penghormatan besar.
Satu lagi beg pakaian?
Nasib baik saya tak bawa banyak barang.
Saya suka Piala Presiden
sebab golf sukan individu, tapi untuk seminggu,
ada 12 saudara yang kita sayang dan sokong habis-habisan.
- Ya! Dah sedia nak naik? - Ya.
Ada rancangan. Ada tujuan.
Saya rasa yakin pasukan ini bersedia untuk beraksi.
- Apa khabar? - Selamat datang!
PUSINGAN LATIHAN
Jika nak kalahkan Pasukan AS,
kami perlu satukan satu pasukan dari seluruh dunia
dan padankan mereka dengan sebaiknya untuk pergi berjuang.
Pasukan AS pula kerap bermain bersama.
Mereka bertanding sejak bermain golf junior bersama,
jadi mereka saling mengenali.
Pasukan Antarabangsa ada cabaran berbeza.
Ia pasukan dengan percampuran budaya
yang perlu diselaraskan dalam masa yang singkat.
Saya teruja.
Pasukan AS kalahkan Pasukan Antarabangsa
hampir setiap kali.
Kami menang sekali dan seri sekali. Harap-harap kali ini menang.
Jadi, poutine patut rasa macam keju halloumi.
Sedap.
Mari lihat kabin pasukan buat kali pertama.
- Hebatnya. - Oh, Tuhan.
Gambar cantik gila.
Saya tak rasa pasukan kami dipandang rendah seperti dulu-dulu.
Saya rasa kami ada momentum dan ada ramai ahli pasukan yang cemerlang.
Itu buat saya teringin nak main. Jom.
Saya rasa apabila bercakap tentang ranking dunia,
kali ini yang paling hampir sepanjang 20 tahun ini.
Tapi Pasukan AS memang kuat.
Mereka dijangka menang setiap kali ada pertandingan berpasukan.
Tapi kami lihat Pasukan Eropah menang dalam Piala Ryder
dan kami cuba ikut langkah mereka.
Ia cabaran yang sukar bagi kami dari segi prestasi, sejarah dan hasil.
Tapi sebab itulah ada projek besar. Kami cuba ubah keadaan.
Camilo sangat sesuai sebagai timbalan kapten,
sebahagiannya kerana dia pemain yang disayangi
dan arif tentang setiap sudut golf profesional.
Tapi dia memang sesuai pikul tugas ini untuk Pasukan Antarabangsa
kerana dia dapat banyak sokongan
daripada komuniti golf antarabangsa
sejak kehilangan Mia.
Okey, hari ini Selasa Piala Presiden,
dan kami ada jamuan makan tengah hari.
Para wanita berdandan
supaya kami nampak cantik dan bersedia untuk bergambar malam ini.
Pasti cantik nanti.
ISTERI MIKE WEIR
Sayang!
- Ya! Ini bagus. - Cantik tak?
- Cantik! - Saya nampak macam Doña Florinda.
Nak lihat inspirasi saya?
Ya, saya nak.
- Aduhai. Cukup. - Berjaya.
- Berjaya, bukan? - Berjaya.
Cukup.
Mari kita lihat. Cuba yang kecil?
- Ya. - Okey.
Saya tak sedar Khamis itu hari jadi Mia.
Ya. Dia patutnya enam tahun.
Awak okey?
Dia patutnya… Saya okey.
- Ya? - Saya okey.
Dia berada di tempat sepatutnya…
Saya selalu tertanya-tanya bagaimana…
macam mana awak…
bukan cari alasan, tapi faham hikmahnya?
Sukar nak menjelaskannya,
tapi saya tahu ini misi kami, misi saya.
Ini yang saya patut buat.
Waktu ia mula berlaku,
waktu orang pertama beritahu saya
yang Mia mungkin tak dapat diselamatkan.
Mungkin lebih baik dia pergi ke syurga.
Waktu itu, saya rasa macam saya nak mati sekali dengan dia.
- Ya. - Saya sangka hidup saya akan berakhir.
Tapi kalau fikir tentang kemahuan Mia,
dia pasti nak saya terus hidup dengan gembira
dan mahu saya teruskan hidup.
Jadi, seolah-olah dia merasai kehidupan melalui saya.
Awak hebat.
Terima kasih.
Saya tahu komuniti kami hebat,
tapi saya tak pernah bayang akan merasai kasih sayang begini.
Susah nak gambarkan.
Semua orang begitu banyak membantu,
dan kami rasa sangat disayangi.
Kami seperti keluarga, keluarga kecil.
Okey, jangan nangis.
- Jangan, mekap. - Mekap.
- Kita ada parti. - Ya.
Nanti nak ambil gambar, dengan rupa Doña Florinda yang cantik.
Jadi, apa yang Maria dan Camilo lalui
telah menyatukan keluarga antarabangsa
untuk menyokong mereka.
Ini memperlihatkan keindahan golf di tahap ini sesuatu yang sangat ajaib.
Persaingan memang sengit, tapi ketika dugaan melanda,
kami saling menyokong dan itulah keindahan sebenar.
MAJLIS MAKAN PASUKAN ANTARABANGSA
Pasukan Antarabangsa sangat istimewa.
Ada pemain dari Australia,
Afrika Selatan, Korea,
Jepun, Colombia, Kanada bersatu untuk membentuk satu pasukan.
Perpaduan antarabangsa yang perlu bersatu itu
adalah satu keajaiban yang saya rasa Pasukan AS tiada.
Saya rasa pasukan kami tahun ini sangat bersatu.
Lambang kami menyatukan kami,
dan saya rasa pasukan menerimanya.
Seronok dapat dikenal pasti sebagai satu pasukan,
dan kami betul-betul berusaha memahami budaya berbeza
dan pemain berbeza
serta cuba menyatukan mereka
untuk faham ada tujuan lebih besar di sebalik acara ini,
dan ia hebat.
GAMBAR PASUKAN
Mereka cakap tentang betapa istimewanya acara berpasukan.
Ia bukan demi duit atau diri sendiri.
Kita main demi rakan sepasukan dan negara.
Bagus, kemudian…
Itu nampak hebat.
Selepas hari istimewa bersama para isteri penuh keterujaan dan orang ramai,
kami akan kembali esok dengan tumpuan jitu dan sedia beraksi.
Mari mulakan, mangkuk.
Pasukan Antarabangsa ada pemain hebat, berkemahiran, berbakat.
Diketuai pemain veteran. Jadi, terasa debarannya.
Namun begitu, saya yakin. Pasukan kami bagus.
Menjelang kejohanan, saya dan Keegan berkata sesama sendiri,
"Alangkah bagusnya jika dapat tenangkan fikiran buat beberapa hari?"
Sebab ia mustahil.
Kita memikirkan perkara mendatang dan betapa besarnya cabaran itu.
Saya rasa antara ketakutan terbesarnya menjelang Piala Presiden ialah
prestasi tak memberangsangkan, dan itu biasa dalam golf.
Semakin dekat untuk pusingan pertama,
"Okey, ini benar."
Di sudut hati, saya masih gementar.
Saya fikir, "Aku perlu sedia untuk main. Suka atau tidak, ia tetap akan tiba.
Aku akan berada di tee pertama dengan rakan, bermain demi negara,
dan lawan pasti mahu benam aku."
Tekanan dalam kejohanan begini sememangnya tinggi.
Tapi sah lebih lagi bagi Keegan Bradley.
Selepas tak terpilih ke pasukan Piala Ryder
dengan cara yang menyayat hati beberapa bulan lalu,
Keegan dan seluruh dunia golf diberi berita mengejutkan.
Terima kasih kerana hadir
untuk pengumuman kapten Piala Ryder 2025 Amerika Syarikat.
Selama lebih 100 tahun, peranan kapten Piala Ryder
ialah salah satu gelaran paling berprestij dalam sukan golf.
Saya ingin umumkan kapten Piala Ryder kita,
bagi pihak lebih 30,000 pemain PGA di seluruh negara,
Keegan Bradley.
Saya berbesar hati dapat mengetuai pasukan ini,
pergi ke Bethpage untuk memenangi Piala Ryder untuk Amerika.
Keegan Bradley akan berkhidmat sebagai kapten Piala Ryder AS
pada 2025 di Bethpage.
Apa reaksi awak?
Sangat terkejut.
Dia tiada rekod jadi kapten pasukan. Itu yang mengejutkan.
Bradley akan berhadapan tekanan berat untuk tunjuk hasil.
Akan ada banyak tekanan tambahan untuk Keegan Bradley
untuk buktikan yang dia layak jadi kapten.
Dia sendiri mengaku dia bermain dengan hasrat mahu buktikan diri
sejak hari dia sertai PGA TOUR.
Kini Keegan diberi penghormatan dengan peranan kapten ini,
hasrat itu kembali marak
untuk buktikan dia layak.
Ia satu penghormatan yang saya tak sangka berpeluang dapat lakukan.
Pegang trofi di tangan kiri…
Saya nak buktikan yang kapten Piala Ryder mereka masih boleh bermain
dan tangani tekanan pertandingan begini.
PIALA PRESIDEN KELAB GOLF ROYAL MONTREAL
Satu lagi Piala Presiden telah tiba di Royal Montreal yang merupakan
antara suasana mengagumkan dalam sejarah sukan.
AS!
Piala Presiden kedua dipentaskan di Kanada.
KHAMIS PUSINGAN SATU
Masa telah tiba.
Ahli pasukan bersungguh-sungguh berlatih dan bersedia.
Mereka nak bertanding.
Mari pergi. Ayuh.
Kami tahu kami berdepan cabaran besar.
KABIN PASUKAN
Skuad Pasukan Antarabangsa hebat.
Mereka ada pemain bertaraf dunia,
dan mereka sungguh-sungguh nak menang, jadi kami perlu buat yang terbaik.
Dah lama saya tak wakili negara.
Saya amat gementar dan takut.
Set tee pertama dengan 4,000 di tempat duduk.
I-N-T!
Ya.
Peminat di Montreal hebat dan bersemangat.
Setiap acara pasti ada bendera Kanada.
Akan sentiasa ada orang berpakaian pelik berwarna merah dan putih
dengan suasana meriah.
Kami perlukan mereka dan semangat mereka.
Sebaik saja kejohanan bermula, semangat bersaing menyerlah,
dan rasa macam nak musnahkan pihak lawan.
Walaupun kita sayang sebab dah lama main golf bersama,
tapi suasananya amat berbeza.
Salah seorang kawan baik saya, Maria Villegas, pasukan Antarabangsa.
Dia hadiri majlis kahwin saya, dia pengapit.
Kami tahu sebaik saja mula
kami berjalan di bahagian lintasan bertentangan.
Dalam tempoh singkat itu, segalanya nampak begitu genting.
Perlawanan pertama dua lawan dua bakal diperkenalkan.
Mereka dah tiba.
Pasukan Antarabangsa cuba mengubah keadaan.
AS menang 12 daripada 14 Piala Presiden,
termasuk sembilan berturut-turut.
Berdiri tee pertama dan melihat ribuan orang di sana,
tak perlu banyak bicara sebab masanya sudah tiba.
Piala Presiden guna format padanan seperti Piala Ryder.
Mereka perlu rebut lubang.
Jika menang satu lubang, naik satu mata.
Kalah satu lubang, turun satu mata.
Pemenang lubang terbanyak akan menang perlawanan.
Formatnya dua lawan dua, tapi Ahad mereka main secara individu.
Setiap perlawanan bernilai satu mata.
Ada 30 perlawanan berjumlah 30 mata.
Pasukan yang menang 15.5 mata menang Piala Presiden.
Giliran Tony Finau. Ini Piala Presiden ketiganya.
Kita dihantar keluar dulu
sebab kita nak lihat merah, putih dan biru dulu.
Banyak emosi bermain, tapi saya cuba kekal fokus.
Kami rasa cemas, macam…
Saya rasa nak menangis, saya tahan nafas.
LUBANG 1
Seterusnya Jason Day.
Jason Day!
Permulaan hebat untuk Pasukan Antarabangsa.
Mereka rampas kemenangan pertama di lubang pembukaan.
Pemain yang mewakili Pasukan Amerika Syarikat
ialah Wyndham Clark, Keegan Bradley.
Ia acara yang mencemaskan.
Rasa nak muntah, menangis.
Seluruh badan terasa meremang.
Keegan Bradley tertanya-tanya jika dia dapat peluang
bermain dalam pertandingan pasukan lagi.
Dia bukan saja kapten Piala Ryder AS seterusnya,
dia juga terpilih sebagai ahli pasukan Piala Presiden.
Betul-betul di tengah lintasan.
Tom Kim cuba melawan.
LUBANG 7
Dia masukkannya.
Saya suka tengok mereka berkelakuan begini semasa kejohanan.
Betul, semasa kejohanan biasa, mereka amat…
- Tertumpu. - Ya.
Scheffler untuk menyamakan mata.
Nampak tak?
Saya tak pernah tengok Scottie Scheffler bertindak begitu.
Kita perlu berhati-hati kerana emosi boleh alih kita ke arah berbeza,
baik dan buruk.
Tom Kim cuba dapatkan birdi.
Dia boleh ulang?
Scheffler mendengarnya lagi.
Dia membelakanginya. Tak pandang pun.
Kim dan Im dah beredar ke kotak tee kesembilan.
Mereka tinggalkan kawasan hijau.
Perangai itu tak elok. Tak hormat orang.
Saya suruh Tom dan Sungjae ke tepi.
Saya tak nak Scottie berpeluang buat pukulan leret di lubang lapan
kemudian pandang Tom seperti dia lakukan di lubang tujuh.
Nampak tak manis, tak apalah.
Tiada niat buruk.
Insiden dengan Tom Kim menaikkan tahap persaingan.
Saya rasa itu membakar semangat Pasukan AS.
"Kalau nak bagi, kena sanggup terima.
Ini sukan dan kami akan ingatkan awak."
Tony Finau boleh lambung masuk untuk dapatkan birdi.
Dia berjaya lakukannya!
Cantik betul pukulannya itu.
Pukulan birdi Wyndham Clark.
Sempurna.
Detik begitu yang cetuskan ledakan emosi,
sangat kuat, sangat pantas.
Baguslah ia berlaku. Semua jadi berkobar-kobar.
Keegan Bradley dari sempadan. Dia menang lubang jika dapat birdi.
Ia terus meluru masuk!
Itu dia.
Suasana terasa sunyi.
LUBANG 18
Kembali ke 18, Keegan Bradley ada peluang menyelesaikannya di sini.
Ayuh, bersorak.
Ayuh.
Pusingan satu, semuanya ditentukan dengan pukulan Keegan di lubang 18.
Jika tersasar, Pasukan Antarabangsa dapat setengah mata.
Tapi jika dia berjaya, Pasukan AS akan sapu habis.
Tiada perlawanan lain waktu itu. Semua isteri ada di sana.
Saya fikir, "Aduhai, ini detiknya."
Bola Keegan buat lengkungan.
Keegan Bradley memberikan pukulan penentu bagi hari yang didominasi Amerika.
Ada cakap-cakap yang tahun ini mungkin tahun
Pasukan Antarabangsa tewaskan Amerika.
Pada hari pertama, habis hilang semangat.
Seolah-olah terbukti
dua pasukan ini tak patut berada di padang yang sama.
- Syabas. - Kawan! Bagus, bukan?
- Menyeronokkan. - Sepuluh tahun simpan tenaga.
- Hebat tadi. - Ya, terima kasih.
Saya dah agak awak akan bersorak kalau bola masuk.
Kami fikir kami sukar dikalahkan,
tapi kami mendahului dengan 5-0.
Dalam bola keranjang, itu seperti mendahului dengan 30 mata.
- Seronok! - Ya, betul!
Bagus betul!
AS mengasak mereka.
Mereka kata, "Ini kejohanan kami, seperti yang kami katakan.
Apa kamu nak buat?"
Semalam sukar, tapi ia dah berlalu.
Kita perlu fokus pada hari ini, Jumaat.
Mereka dah lama main golf, dan mereka tahu apa mereka buat.
Kebetulan ia hari yang sukar, terutamanya di penghujung.
Mereka berjaya menang beberapa perlawanan.
Kami tak boleh jangka boleh terus menundukkan pasukan hebat seperti AS.
Kami tak boleh seimbangkan keadaan dengan segera
atau mengharapkannya.
Kami cuma perlu fokus
menang mata demi mata,
dan beri diri kami peluang pada hari Ahad.
JUMAAT PUSINGAN DUA
Hari kedua Piala Presiden.
Pasukan Antarabangsa berharap
yang penonton Kanada boleh dorong mereka bangkit pada hari Jumaat ini.
Mereka perlukannya.
Mike kata ada rancangan awak tak main hari ini.
Awak harap awak main?
Saya tak kisah.
Asalkan kami dapat mata, itu yang paling penting bagi saya.
Adakah awak akan cuba buat…
Ya. Sebab itu saya sampai dulu. Saya nak bangkitkan semangat penonton.
Penonton senyap saja pada hari Khamis.
Kami nak sokongan. Saya nak pastikan kami dapat sokongan.
Ada pasang surut sepanjang empat hari.
Ia boleh berubah dalam sehari.
Penting untuk pastikan penonton kekal bersemangat.
I-N-T!
Suasana berbeza hari ini. Saya boleh rasa dari awal.
Penonton lebih kuat. Ada lebih ramai orang.
Penonton faham mereka perlu tingkatkan sokongan.
Masa untuk tak layan emosi dan main golf dengan baik.
Sungjae Im memulakan permainan.
Perlu pukul sejauh 260 meter, Dan, untuk melepasi jebak pasir.
300 meter di lintasan, jatuh betul-betul di tengah.
Hari ini penonton nampak lebih bersemangat.
Xander hadapi masalah. Ada pokok di depannya.
Dia pukul tinggi.
Terkena pokok. Saya tak nampak bola.
Tinggal 55 meter di depannya.
I-N-T!
Ini pukulan par untuk memenangi lubang bagi Pasukan Antarabangsa.
Ini untuk mendahului dengan tiga mata.
Hebat. Itu pencapaian besar. Sukar mengejarnya.
Saya tahu ia masih awal, tapi itu penting.
Adam Scott dengan birdi untuk memenangi lubang lima.
LUBANG 5
Dimasukkan oleh pemain veteran itu!
Wyndham Clark.
Pukulannya tak jatuh di kawasan hijau.
Ramai gila orang.
Jason Day berpeluang menangi lubang dengan birdi di sini.
Ya! Dia memasukkannya.
Pasukan Antarabangsa menang empat daripada lima perlawanan.
Kalah teruk.
LUBANG 18
Si Woo Kim cuba dapatkan par
untuk menang
dan jadikannya 5-0 Jumaat ini.
Berjaya menang sepenuhnya!
Menakjubkan!
Pasukan Antarabangsa bangkit
dan menang kelima-lima perlawanan pada hari kedua.
Itu kenyataan besar.
Mereka tunjuk Pasukan AS, "Kami tak takut."
- Syabas! - Nampak saya?
- Ya! Mari lakukannya! - Ya!
Perit melihat dari sebelah AS, tapi hebat lihat
pemain pasukan lawan bermain bersungguh-sungguh
depan penyokong sendiri.
Sapu habis.
Rasakan.
Selepas hari seperti hari ini, kami perlu berhati-hati
kerana ini bukan pertandingan sehari.
Kita perlu nikmati kejayaan dan segala yang dilakukan dengan betul
dan permainan yang cemerlang.
Ayuh!
Pasukan perlu fokus pada hakikat yang kita mula dari sifar semula.
Kami akan kembali esok dan cuba main dengan cemerlang.
AHAD PUSINGAN EMPAT
Saya agak gementar memulakan hari Ahad.
Format individu cabaran yang berbeza.
Apa saja boleh berlaku dalam golf, terutamanya pada hari Ahad.
Keegan rasa yakin, tapi dia senyap saja.
Saya tahu itu maksudnya dia gementar.
Kemenangan hari ini amat bererti untuk pasukan ini.
Saya tahu mereka amat mahukannya.
Saya tahu Keegan mahukannya lebih daripada segalanya.
Dah banyak tahun mereka tak kalah Piala Presiden.
Kita sentiasa mahu berada di pihak yang menang.
AS!
Ayuh, Kanada!
Sejarah dan suasana yang tiada tandingan mengiringi 12 perlawanan individu
Piala Presiden ke-15 ini.
Piala Ryder berlangsung selama tiga hari, tapi Piala Presiden empat hari.
Selepas perlawanan pasukan pada Sabtu, Pasukan AS mendahului 11 berbalas 7.
Pasukan AS nampak macam sukar untuk dikejar,
tapi Pasukan Antarabangsa sudah buktikan mereka mampu bangkit semula.
Ada 12 mata untuk direbut hari ini.
Ahad berbeza di Piala Presiden.
Hari ini perlawanan individu bukan lagi pasukan.
Tiada lagi pasangan.
Setiap pemain main
dan rebut mata individu itu.
Tiada sesiapa boleh bantu jika kita buat silap.
Kita perlu buat sendiri
dan main macam biasa.
Dah biasa, tapi lepas tiga hari bermain sebagai pasukan
rasa macam kekok pula.
Ia pasti menarik.
Saya sain, tapi lepas ini saya perlu panaskan badan.
Hari ini hari yang penting. Kami ketinggalan empat mata.
Mari mulakan dengan baik,
kumpulkan mata dan tunjuk kemampuan kami.
Meskipun Kapten Jim Furyk kalah di Piala Ryder,
tapi dia dan pasukannya kini jadi harapan.
Jim beritahu saya yang saya di tempat keenam dalam pusingan.
Saya tahu ia slot yang sangat penting.
Semua yang Keegan Bradley lalui beberapa tahun ini,
tak terpilih sertai pasukan Piala Ryder, diragui,
kemudian cemerlang, menang lewat musim, dipilih untuk Piala Presiden,
semua itu membawanya ke detik ini.
Tiada tempat bersembunyi. Dia perlu jayakannya.
Dia tentu tak nak kecewakan pasukan dalam perlawanan individu.
Pasukan AS hanya empat setengah mata
daripada 15 setengah mata untuk menang.
Pasukan Antarabangsa perlu menang lapan setengah mata untuk rebut piala.
Beza empat mata masih beri peluang untuk bangkit semula.
Apa saja boleh berlaku.
Kelebihan mata bukan jaminan pada Ahad.
Kita mulakan perlawanan pertama, yang pasti menarik.
Juara kejohanan besar, Schauffele dan Day.
Pukulannya tinggi, di sudut jebak pasir.
Cantik pukulan tee.
Keegan Bradley di lubang dua.
Permulaan hebat untuk Keegan Bradley.
Xander Schauffele catat birdi di par 5, lubang 12.
Jason Day ketinggalan lima mata. Ini pukulan ketiganya.
Berazam untuk terus bersaing, dan…
Itu pun jadilah.
Di lubang 10, Keegan Bradley mencari birdi.
Si Woo Kim mendahului satu mata.
Keegan Bradley bangkit di lubang 10.
Si Woo cuba kekal mendahului…
- Tidak. - Ya!
SERI
Ini Xander Schauffele.
Dia pasti mahu tamatkan dengan pukulan pendek.
- Naik, turun, terus masuk, Woody. - Ya, betul.
Tamat sudah. Topi diangkat.
Mata pertama hari Ahad ini pergi ke Pasukan Amerika.
Ini saat Tom Kim, mungkin.
Masuk tak?
Ya, masuk! Tom Kim! Seri akhirnya!
SERI
Matsuyama akan dapat pukulan par untuk menang perlawanannya.
I-N-T!
Matsuyama menamatkannya.
Satu lagi perlawanan yang menghiburkan
antara pemain nombor satu dan tujuh dunia.
Lubang 13.
Theegala mencari birdi untuk menang.
- Ya! - Theegala…
Semangatnya memuncak.
Pencapaian hebat baginya.
Piala Presiden pertamanya.
I-N-T!
Amerika Syarikat semakin hampir memenangi Piala Presiden.
Mereka hanya perlukan satu lagi mata.
Keegan Bradley boleh berikan mata kemenangan.
Air nampak elok, Keegan.
Diam, semua!
Hei! Diam!
Penonton menekan Keegan ketika ini.
Nampak cantik.
- Ya. - Dia berjaya. Hebat, Keegan.
Tentu hebat kalau Si Woo boleh menang tiga lubang terakhir
dan dapatkan seri dalam perlawanan ini.
Cantik laluan bola.
Cantik pukulannya.
Ia jatuh dekat dengan lubang.
Harapan masih ada.
Keegan Bradley perlu bekerja keras.
- Pergi. - Ayuh, naik.
- Pergi, bola! - Pergi!
Syabas.
Cantik tadi.
Keegan untuk birdi.
Untuk memenangi Piala Presiden.
Semuanya bergantung kepada Si Woo Kim untuk menghalang
Keegan daripada memenangi piala untuk pasukannya.
Di kawasan hijau, saya elak pandang Jillian.
Saya masih terasa beban kenangan tahun lepas,
kekalahan di Medinah,
kekalahan di Gleneagles,
tak dapat sertai pasukan
dan sedekad tak bermain.
Saya tahu usaha saya untuk kembali.
Itulah penamatnya.
Di mana bir?
AS!
- Jim! - Awak bergurau?
Terima kasih kerana memilih saya.
Ada banyak keterujaan, keriangan, tenaga daripada Keegan.
Saya akan bantu dia sebaik boleh
untuk bersedia hadapi Piala Ryder.
AS!
Golf, gaya hidup ini,
bekerja keras, mengembara sepanjang tahun,
detik-detik itulah yang buat saya rasa yang inilah ganjarannya.
Puas hati.
Susah nak digambarkan.
Jika saya boleh rangka sejak beberapa tahun ini,
beginilah impian saya jadi kenyataan.
Kita tak selalu dapat rasai detik yang buat kita kata, "Semuanya berbaloi."
- Ya! - Ya!
Ayuh!
Saya bangga dengan ahli pasukan saya.
Saya sayang semua ahli pasukan saya, Kami amat rapat.
Kami semua yakin kami boleh menang.
Kami bekerja keras,
tapi ada yang tak menjadi, dan permainan mereka lebih bagus.
Ia sukar untuk ditelan.
Ketika saat-saat sukar dalam golf, ya, saya teringat Mia dan situasinya.
Cara saya lihat kehidupan berubah dalam banyak cara.
Itu antaranya.
Sekali lagi, perjalanan diteruskan.
Mana kawan saya, Keegan Bradley, dengan bola permainan?
Bawa itu ke Bethpage. Kembalikannya, 2025!
Saya akan dikritik sebagai kapten tahun depan.
Mereka perkecilkan saya.
Mereka akan meragui saya. Saya diragui sepanjang hidup saya.
Waktu itulah saya paling mantap.
Kita akan ke Bethpage untuk belasah mereka.
"KELAB DESA ORANG RAMAI"
KAPTEN
Terjemahan sari kata oleh NNorhan